28.7.2007 Den Europæiske Unions Tidende L 196/3 KOMMISSIONENS FORORDNING (EF) Nr. 896/2007 af 27. juli 2007 om indførelse af en midlertidig antidumpingtold på importen af dihydromyrcenol med oprindelse i Indien KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (1) (»grundforordningen«), særlig artikel 7, efter høring af det rådgivende udvalg, og ud fra følgende betragtninger: 1. PROCEDURE 1.1. Indledning af proceduren Kommissionen offentliggjorde den 11. november 2006 en meddelelse (indledningsmeddelelsen) i Den Europæiske Unions Tidende (?) om indledning af en antidumpingprocedure vedrørende import til Fællesskabet af dihydromyrcenol med oprindelse i Indien. Antidumpingproceduren blev sat i værk på baggrund af en klage indgivet den 29. september 2006 af følgende EF-producenter: Destilaciones Bordas Chinchurreta S.A. og Sensient Fragrances S.A. (klagerne), som repræsenterer en stor andel, i dette tilfælde mere end 25 %, af den samlede produk- tion af dihydromyrcenol i Fællesskabet. Klagen indeholdt beviser for, at der fandt dumping sted af den pågældende vare, og at der blev forvoldt væsentlig skade som følge heraf, hvilket ansås for tilstrækkeligt til at begrunde iværksættelsen af en procedure. 1.2. Berørte parter og kontrolbesøg Kommissionen underrettede officielt klagerne, andre kendte producenter i Fællesskabet, eksporterende producenter i Indien, importører og brugere, som den vidste var berørt, og deres organisationer samt Indiens repræsentanter om, at der var blevet iværksat en undersøgelse. De berørte parter fik lejlighed til at fremsætte deres synspunkter skriftligt og til at anmode om at blive hørt inden for den frist, der er angivet i indledningsmeddelelsen. Alle berørte parter, som anmodede om det og påviste, at der var særlige grunde til, at de burde høres, blev hørt. På baggrund af det tilsyneladende store antal indiske eksporterende producenter og importører af dihydromyrcenol til Fællesskabet, blev stikprøver nævnt som en mulighed i indledningsmeddelelsen for at fastsætte dumpingens og skadens omfang, jf. grundforordningens artikel 17. For at gøre det muligt for Kommissionen at fastslå, om det var nødvendigt at anvende stikprøver, og i givet fald at udvælge en stikprøve, blev alle indiske eksporterende producenter og alle importører af dihydromyr- cenol til Fællesskabet anmodet om at give sig til kende over for Kommissionen og som angivet i indledningsmeddelelsen fremlægge basisoplysninger om deres aktiviteter vedrørende den pågældende vare i perioden fra den 1. oktober 2005 til den 30. september 2006. Imidlertid gav kun to indiske eksporterende producenter og to importører i Fællesskabet af den pågældende vare sig til kende og indgav de nødvendige oplysninger med henblik på stikprøveudtagning inden for de frister, der var fastsat i indledningsmeddelelsen. Det blev derfor besluttet, at det ikke var nødvendigt at anvende stikprøver. (1) EFT L 56 af 6.3.1996, s. 1. Senest ændret ved forordning (EF) nr. 2117/2005 (EUT L 340 af 23.12.2005, s. 17). (?) EUT C 275 af 11.11.2006, s. 25.